সব বাধা জয় করে এগিয়ে যাচ্ছে নারী | প্রথম পাতা | Jugantor
সোমবার, ০৭ আগস্ট ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
দৃষ্টিপাত
আইটি বিশ্ব
উত্তরের জনপদ
আবহমান চট্টগ্রাম
দুটি পাতা একটি কুঁড়ি
আন্তর্জাতিক নারী দিবস
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
দৃষ্টিপাত
আইটি বিশ্ব
উত্তরের জনপদ
আবহমান চট্টগ্রাম
দুটি পাতা একটি কুঁড়ি
আন্তর্জাতিক নারী দিবস
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
আন্তর্জাতিক নারী দিবস (০৮ মার্চ, ২০১৭)সাহিত্য সাময়িকী (০৩ মার্চ, ২০১৭)ইসলাম ও জীবন (০৩ মার্চ, ২০১৭)সুস্থ থাকুন (০৪ মার্চ, ২০১৭)সুরঞ্জনা (০৬ মার্চ, ২০১৭)অর্থনীতি (০৫ মার্চ, ২০১৭)তারাঝিলমিল (০২ মার্চ, ২০১৭)প্রতিমঞ্চ (০৭ মার্চ, ২০১৭)স্বজন সমাবেশ (০১ মার্চ, ২০১৭)প্রকৃতি ও জীবন (০৪ মার্চ, ২০১৭)ঘরে বাইরে (০৭ মার্চ, ২০১৭)পরবাস (২৮ জানুয়ারি, ২০১৭)বিজয় দিবস বিশেষ সংখ্যা ২০১৩ (০২ জানুয়ারি, ২০১৬)কালনিরবধি বিশেষ সংখ্যা ২০১৪ (২৯ ডিসেম্বর, ২০১৫)বৈশাখ সংখ্যা (১৪ এপ্রিল, ২০১৬)যুগান্তর বিশেষ আয়োজন (০৮ মার্চ, ২০১৬)চাকরির খোঁজ (০৩ মার্চ, ২০১৭)স্বাধীনতা দিবস সংখ্যা (২৬ মার্চ, ২০১৬)বর্ষপূর্তি সংখ্যা (২৪ মার্চ, ২০১৬)এইচএসসির ফল (১৯ আগস্ট, ২০১৬)রক্তে ভেজা ২১ আগস্ট (২১ আগস্ট, ২০১৬)১৭ বছরে যুগান্তর (০৩ ফেব্রুয়ারি, ২০১৬)ইউনিয়ন পরিষদ নির্বাচন ২০১৬ (০৫ জুন, ২০১৬)আলোকচিত্রে যুগান্তরের প্রতিষ্ঠাবার্ষিকী (০১ মার্চ, ২০১৬)আলোকচিত্রে মহান স্বাধীনতা দিবস (২৭ মার্চ, ২০১৬)বৈশাখে আবহমান বাংলা (১২ এপ্রিল, ২০১৬)আলোকচিত্রে বর্ষবরণ (১৬ এপ্রিল, ২০১৬)এসএসসির ফল ২০১৬ (১২ মে, ২০১৬)বাজেট ২০১৬-১৭ (০৩ জুন, ২০১৬)নিহতদের প্রতি জাতির শ্রদ্ধা (০৫ জুলাই, ২০১৬)অপারেশন স্টর্ম টোয়েন্টি সিক্স (২৭ জুলাই, ২০১৬)জাতীয় শোক দিবস (১৬ আগস্ট, ২০১৬)বিচ্ছু (০৫ মার্চ, ২০১৭)
দ্বিতীয় সংস্করণ
বিচ্ছু
হোম
প্রথম পাতা
যুগান্তর রিপোর্ট    |
প্রকাশ : ০৮ মার্চ, ২০১৭ ০০:০০:০০ | অাপডেট: ০৮ মার্চ, ২০১৭ ০৩:৫৫:০৭
প্রিন্টঅঅ-অ+
সব বাধা জয় করে এগিয়ে যাচ্ছে নারী
ঘরের ভেতর-বাইরে নানা বাধা সত্ত্বেও থেমে নেই নারীর অগ্রযাত্রা। শ্রমিক শ্রেণী থেকে শুরু করে সরকারের সর্বোচ্চ পর্যায়ে সুদৃঢ় অবস্থান নারীর। শিক্ষা, সরকারি-বেসরকারি চাকরি, ব্যবসা-বাণিজ্য, চিকিৎসা, খেলাধুলা ও সাংবাদিকতাসহ এ মুহূর্তে সবখানেই নারীর বিচরণ। আর জাতীয় রাজনীতিতে চালকের ভূমিকায় আছেন তারা। এ মুহূর্তে প্রধানমন্ত্রী, স্পিকার, সংসদে বিরোধীদলীয় নেতা, মাঠের রাজনীতির বড় দলের প্রধান এবং বিভিন্ন গুরুত্বপূর্ণ মন্ত্রণালয়ে মন্ত্রিত্ব করছেন নারী। অতীতে স্বরাষ্ট্র ও পররাষ্ট্রমন্ত্রীও ছিলেন তারা। আর এসব কারণেই মহিলা রাজনৈতিক ক্ষমতায়নের দিক থেকে বাংলাদেশ বিশ্বের প্রথম দশটি দেশের একটি। বিভিন্ন সূচক বলছে, নারীর অগ্রযাত্রায় এখন অনেক উন্নত দেশকেও পেছনে ফেলছে বাংলাদেশ।
নারীবিষয়ক গবেষকরা বলছেন, অব্যাহত প্রচারণার ফলে নারী বিশেষ করে কন্যাশিশুর প্রতি মানুষের সচেতনতা বাড়ছে। একসময়ে ছেলেশিশুর জন্য বাবা-মায়ের প্রত্যাশা থাকত বেশি। এই দৃষ্টিভঙ্গির পরিবর্তন হয়নি। তবে কমছে। অনেকেই কন্যাশিশুতেই সন্তুষ্ট থাকছেন। প্রাথমিক ও মাধ্যমিক স্তরে বর্তমানে ছাত্রের তুলনায় ছাত্রী বেশি। যদিও উচ্চমাধ্যমিক ও উচ্চশিক্ষায় এ হার কম। কিন্তু এ সংখ্যা দিন দিন বাড়ছে। একই অবস্থা সরকারি চাকরিতে। মোট হিসাবে সরকারি চাকরিতে নারীর সংখ্যা এক-চতুর্থাংশের মতো। গত ছয়টি বিসিএস (বাংলাদেশ সিভিল সার্ভিস) এ গড়ে ৪১ শতাংশের বেশি নারী চাকরি পেয়েছেন। তবে এরপরও এখন পর্যন্ত সার্বিকভাবে সমাজে নানা প্রতিকূল পরিস্থিতি মোকাবেলা করতে হচ্ছে নারীকে। এর মধ্যে বাল্যবিবাহ ও সামাজিক নিরাপত্তার অভাব অন্যতম। ১৮ বছরের নিচের কন্যাশিশুকে বিয়ে দেয়ার বিশেষ বিধান প্রণয়ন করায় বাল্যবিবাহ আরও বাড়িয়ে দেবে বলে আশংকা বিশেষজ্ঞদের। তাদের মতে, পিছিয়ে পড়ার কারণগুলো দূর করতে না পারলে নারীর অগ্রগতি এখানেই থেমে থাকবে।
এমন পরিস্থিতিতে বিশ্বের অন্য দেশগুলোর মতো বাংলাদেশেও যথাযোগ্য মর্যাদার সঙ্গে আজ পালিত হচ্ছে আন্তর্জাতিক নারী দিবস। এবারের প্রতিপাদ্য- ‘নারী-পুরুষ সমতায় উন্নয়নের যাত্রা, বদলে যাবে বিশ্বকর্মে নতুন মাত্রা’। ১৯০৯ সালে বিশ্বের বিভিন্ন দেশ দিবসটি উদ্যাপন শুরু করে। পরবর্তী দু’বছরের মধ্যে মার্কিন যুক্তরাষ্ট্র, অস্ট্রিয়া, ডেনমার্ক, জার্মানি ও সুইজারল্যান্ড, সোভিয়েত ইউনিয়ন ও চীনসহ পূর্ব ইউরোপের সমাজতান্ত্রিক দেশগুলোতে ব্যাপক উৎসাহ-উদ্দীপনার সঙ্গে উদ্যাপিত হয়। জাতিসংঘ দিবসটি উদ্যাপন শুরু করে ১৯৭৪ সাল থেকে। পরের বছর ৮ মার্চ থেকে দিবসটি বাংলাদেশে পালিত হচ্ছে।
দিবসটি উপলক্ষে রাষ্ট্রপতি মো. আবদুল হামিদ, প্রধানমন্ত্রী শেখ হাসিনা, বিরোধীদলীয় নেতা রওশন এরশাদ, বিএনপির চেয়ারপারসন খালেদা জিয়া আলাদাভাবে বাণী দিয়েছেন। এ ছাড়া সারা দেশে সরকারি ও বেসরকারি পর্যায়ে নেয়া হয়েছে নানা কর্মসূচি। দিবসের প্রথম প্রহরে কেন্দ্রীয় শহীদ মিনারে মোমবাতি প্রজ্বালন করা হয়। আজ সকালে রাজধানীর বঙ্গবন্ধু আন্তর্জাতিক সম্মেলন কেন্দ্রে নারী দিবসের উদ্বোধন করা হবে। সেখানে জাতীয় পর্যায়ে বিজয়ী শ্রেষ্ঠ ৫ জয়িতাকে পুরস্কার দেয়া হবে। আর বিকালে কৃষিবিদ ইন্সটিটিউট মিলনায়তনে নারীর ক্ষমতায়ন ও বাংলাদেশ শীর্ষক সেমিনার আয়োজন করা হয়েছে।
জানতে চাইলে গণসাক্ষরতা অভিযানের (ক্যাম্পে) নির্বাহী পরিচালক ও সাবেক তত্ত্বাবধায়ক সরকারের উপদেষ্টা রাশেদা কে চৌধুরী যুগান্তরকে বলেন, নিঃসন্দেহে বিভিন্ন ক্ষেত্রে নারীরা এগিয়ে যাচ্ছেন। কন্যাশিশুর প্রতি মানুষের দৃষ্টিভঙ্গি ইতিবাচকভাবে উন্নততর হচ্ছিল। ১৮ বছরে নারীর বিয়ের বিষয়টিও মানুষ মেনে নিচ্ছিল। এসবই আমাদের ইতিবাচক পরিবর্তন। কিন্তু সম্প্রতি পাস করা বিয়েসংক্রান্ত আইন ক্ষতিটা করে ফেলবে। তিনি বলেন, উচ্চ মাধ্যমিক, উচ্চশিক্ষা এবং চাকরিতে নারীর প্রবেশের ক্ষেত্রে বেশ কয়েকটি প্রতিবন্ধকতা আছে। এর মধ্যে নিরাপত্তাই প্রধান। এ ছাড়া দারিদ্র্য, আবাসন-যাতায়াত সুবিধার সংকট, হাতের নাগালে কলেজের সংকট, বাল্যবিবাহ এবং সাধারণ বিবাহ, স্যানিটেশন ও খাবার পানির অভাব, বেসরকারি খাতে মাতৃত্বকালীন ছুটি সমস্যা এমনকি উপবৃত্তিও একটা বড় বাধা। এখনও প্রতি গ্রামে স্কুল নেই। কলেজ আরও দূরে। ফলে কষ্ট করে মাধ্যমিক পাস করলেও নিরাপত্তার কারণে মেয়েদের কলেজে আর দেন না অভিভাবকরা। সে ক্ষেত্রে বিয়ে দেয়ার ঘটনা ঘটে। এ কারণে চাকরিতেও নারীর সংখ্যা কম। তিনি যাতায়াত ব্যবস্থা উন্নয়ন এবং কলেজে আবাসন ব্যবস্থার সুপারিশ করেন। পাশাপাশি কর্মজীবী নারীর জন্য প্রয়োজনে পিপিপির অধীনে হোস্টেল নির্মাণ করে দেয়ার পরামর্শ দেন। সর্বোপরি নারীর উন্নয়নে তিনি বিনিয়োগ বাড়ানোর তাগিদ দেন।
হার্ভার্ড ও ক্যালিফোর্নিয়া বিশ্ববিদ্যালয়ের সঙ্গে যৌথভাবে করা ওয়ার্ল্ড ইকোনমিক ফোরামের ‘দ্য গ্লোবাল জেন্ডার গ্যাপ রিপোর্ট, ২০১৫ অনুযায়ী রাষ্ট্রক্ষমতায় নারীর অবস্থান বিবেচনায় সবাইকে পেছনে ফেলে বিশ্বের এক নম্বরে উঠে এসেছে বাংলাদেশ। সার্বিক বিবেচনায় নারীর উন্নয়নে বিশ্বের ১৪৫টি দেশের মধ্যে বাংলাদেশ ৬৪ নম্বরে। এ তালিকায় ভারতের অবস্থান ১০৮ ও পাকিস্তানের ১৪৪। আর ওয়ার্ল্ড ইকোনমিক ফোরামের প্রতিবেদন অনুযায়ী, নারীর অগ্রগতির নানা সূচকে বিশ্বকে তাক লাগিয়ে দিয়েছে বাংলাদেশ। বাংলাদেশ শিক্ষাতথ্য ও পরিসংখ্যান ব্যুরোর (ব্যানবেইস) সর্বশেষ প্রতিবেদন অনুযায়ী প্রাথমিকে দেশে ৫১ শতাংশ ছাত্রী লেখাপড়া করছে। এ স্তরে ছাত্রসংখ্যা ২ শতাংশ কম। মাধ্যমিক স্তরে ছাত্রীর সংখ্যা ৫৩ শতাংশ। কলেজ শিক্ষায় শিক্ষার্থীর ৪৬ শতাংশ ছাত্রী। তবে মাদ্রাসায় ছাত্রী বেশি (৫৪ শতাংশ)। এ ছাড়া প্রফেশনাল শিক্ষায় ৩৯ শতাংশ, শিক্ষক শিক্ষায় ৩৪ শতাংশ, কারিগরিতে ২৪ শতাংশ নারী লেখাপড়া করছে।
আর গত দু’বছর ধরে উচ্চশিক্ষায় নারীর অংশগ্রহণ একই স্থানে আছে। ব্যানবেইসের হিসাবে এটি ৩৩ শতাংশ। এর কারণ সম্পর্কে নারী বিশেষজ্ঞরা বলছেন, পারিবারিক ও সামাজিক প্রেক্ষাপটে মেয়েদের উচ্চশিক্ষায় উপনীত হতে অনেক বাধার সম্মুখীন হতে হয়। উচ্চ মাধ্যমিকে উঠলে অনেকের বিয়ে হয়ে যায়। বিশেষ করে এই স্তর পার হলে দরিদ্র পরিবারের মেয়েদের বিয়ের হার খুবই বেড়ে যায়।
তবে চিকিৎসা শিক্ষায় আবার নারীর অবস্থান অনেক বেশি। বাংলাদেশ মেডিকেল ও ডেন্টাল কাউন্সিলের রেজিস্ট্রার ডা. জাহিদুল হক বসুনিয়া যুগান্তরকে বলেন, মোট ক্যাডার চিকিৎসকের মধ্যে ৩৩ শতাংশ নারী। তবে নিবন্ধনকৃত সরকারি-বেসরকারি চিকিৎসকের ক্ষেত্রে আরও বেশি। আর এমবিবিএসে ভর্তির ক্ষেত্রে গত ছয় বছরে গড়ে নারী শিক্ষার্থী ভর্তি হয়েছে মোট আসনের ৫০ শতাংশের বেশি।
উচ্চশিক্ষা শেষ করেও পারিবারিক ও সামাজিক বাধায় অনেক নারী চাকরি করেন না বা ইচ্ছা থাকলেও করতে পারেন না। যে কারণে শিক্ষাজীবন শেষে চাকরিতে প্রবেশের ক্ষেত্রে নারীর অংশগ্রহণ আরও কম। কিন্তু যে ক’জন চাকরির সুযোগ পাচ্ছেন তারা যোগ্যতা ও দক্ষতা দিয়ে টিকে আছেন। সর্বশেষ ৩৪তম বিসিএসে সেরা দশ মেধাবীর ৫ জনই নারী। এদের মধ্যে দ্বিতীয় আয়শা আক্তার পররাষ্ট্র ক্যাডার পেয়েছেন। এ ছাড়া তৃতীয়, পঞ্চম, নবম এবং দশম হয়েছেন চার নারী।
জনপ্রশাসন মন্ত্রণালয়ের ২০১৪ সালের তথ্য অনুযায়ী, দেশে সরকারি চাকরিতে অনুমোদিত পদ ১৪ লাখ ৭১ হাজার ৩৬টি। এর মধ্যে ১১ লাখ ৯৪ হাজার ৪৪৯ জনের মধ্যে নারী চাকরিজীবী হলেন ২ লাখ ৮৮ হাজার ৮০৪ জন। শতাংশের হিসাবে মোট চাকুরের ২৪ দশমিক ১৮ শতাংশ নারী।
তবে কিছু ক্ষেত্রে আইন করে দেয়ায় চাকরিতে নারীর সংখ্যা বেশি। ব্যানবেইস বলছে, বর্তমানে প্রাথমিক বিদ্যালয়ের শিক্ষকতায় ৬০ শতাংশই নারী। কিন্তু এরপর থেকে নারী শিক্ষকের সংখ্যা কম। মাধ্যমিকে ৩০ শতাংশ নারী শিক্ষক থাকার কথা থাকলেও এটা ২৬ শতাংশ। বিশ্ববিদ্যালয়ে মাত্র ২৫ শতাংশ শিক্ষক নারী। বেসরকারি চাকরিতে নারীর সুনির্দিষ্ট হিসাব না থাকলেও সেখানেও নারী কম বলে বিভিন্ন বেসরকারি সংস্থা থেকে জানা গেছে।
জনপ্রশাসন মন্ত্রণালয়ের সর্বশেষ তথ্য অনুযায়ী, প্রশাসন ক্যাডারে বর্তমানে ৫ হাজার ৫৪৮ জন কর্মরত আছেন। তাদের মধ্যে ১১৭৬ জন নারী, অর্থাৎ ২১ শতাংশ। দেশে বর্তমানে সচিবের পদ আছে ৪৭টি। এর মধ্যে ৬ জন নারী। এ ছাড়া অতিরিক্ত সচিব ৫১৫ জনের মধ্যে নারী ৭৬, যুগ্ম সচিব ৮৩২ জনের মধ্যে নারী ৯৭, উপসচিব ১২৯০ জনের মধ্যে নারী ২০২, সিনিয়র সহকারী সচিব ১৪৫২ জনের মধ্যে নারী ৩৬০ এবং সহকারী সচিব ১৪০৪ জনের মধ্যে নারী ৪৩৫ জন।
এ ছাড়া পুলিশের চাকরিতে বর্তমানে মোট সদস্য আছেন ১ লাখ ৯৪ হাজার ৫৮৩। এর মধ্যে নারী সদস্য আছেন ১১ হাজার ১০১ জন। শতাংশের হিসাবে এটা ৫.৭০। নারীদের মধ্যে পুলিশে অতিরিক্ত আইজিপি পদে আছেন একজন। ডিআইজি পদে ২ জন, অতিরিক্ত ডিআইজি ২ জন এবং পুলিশ সুপার আছেন ২৯ জন নারী। বাকিরা অতিরিক্ত পুলিশ সুপার থেকে কনস্টেবল। সরকারি কর্মকমিশনের (পিএসসি) এক হিসাবে দেখা গেছে, বিসিএস পরীক্ষার মাধ্যমে ক্যাডার সার্ভিসে প্রথম শ্রেণীর কর্মকর্তার পদে নারীর অংশগ্রহণ অবশ্য আরও বেশি। গত ৬টি বিসিএসের তথ্য পর্যালোচনা করে দেখা গেছে, গড়ে ৪১ শতাংশ নারী প্রার্থী নিয়োগের সুপারিশ পেয়েছে। এযাবতকালের মধ্যে ৩২তম বিসিএসে ১ হাজার ৬৭৫ জন নিয়োগ সুপারিশ পান। তাদের মধ্যে ৯২৩ জন বা ৫৫.১০ শতাংশই নারী। ৩৩তম বিসিএসে ক্যাডার কর্মকর্তা হিসেবে চাকরির জন্য সুপারিশকৃত ৮ হাজার ৫০৭ জনের মধ্যে ৩২৫৫ জন নারী। এটা শতাংশে ৩৮.২৬। ৬টি বিসিএসের মধ্যে সবচেয়ে কম নারী সুপারিশপ্রাপ্ত ছিল ৩১তম বিসিএসে, ২৯.৬৩ শতাংশ। এ ছাড়া ৩০তম বিসিএস পরীক্ষায় মোট ২ হাজার ৩৮৫ জন প্রার্থীর মধ্যে পুরুষ ১৬২২ জন এবং নারী ৭৬৩ জন। ৩৪তম বিসিএসে মোট ২১৭৫ প্রার্থীর মধ্যে পুরুষ ১৪০০ জন এবং নারী ৭৭৫ জন। ৩৫তম বিসিএসে মোট ১৬৫৭ জনের মধ্যে ৯২৩ জন নারী। এটা শতাংশে প্রায় ২৮ শতাংশ।
পিএসসির চেয়ারম্যান ড. মোহাম্মদ সাদিক যুগান্তরকে বলেন, শুধু পড়াশোনা নয়, ধর্ম ও সমাজসহ জীবনের সবক্ষেত্রেই নারীর অবদান সবচেয়ে বেশি। পারিবারিক ব্যবস্থা শতভাগই নারীর ব্যবস্থাপনায় চলে। সমাজে যত বিখ্যাত ও অসাধারণ লোক দেখা যায়, তাদের পেছনে নির্মাতা হলেন নারী। কিন্তু এসব অবদানের আনুষ্ঠানিক স্বীকৃতি নেই। তিনি বলেন, উচ্চশিক্ষা এবং চাকরিতে নারীর অংশগ্রহণ বাড়াতে হলে আগে প্রতিবন্ধকতা চিহ্নিত করতে হবে। এরপর সেগুলো দূর করার পদক্ষেপ নিতে হবে। নারীর প্রতি দৃষ্টিভঙ্গি আরও উন্নততর করতে হবে।
নারী নির্যাতন : বাংলাদেশ মহিলা পরিষদ সূত্রে জানা গেছে, ২০১৬ সালে মোট ৪ হাজার ৮৯৬ জন নারী নির্যাতনের শিকার হয়। এর মধ্যে ধর্ষণ ৮৪০ এবং গণধর্ষণের শিকার হয়েছে ১৬৬ জন। ধর্ষণের পর নির্মমভাবে হত্যা করা হয়েছে ৪৪ জনকে। চলতি বছরের জানুয়ারি মাসে ৩৬৫ জন নির্যাতনের শিকার হয়েছে, যার মধ্যে ৫৮ জনকে ধর্ষণ এবং ১৪ জনকে গণধর্ষণ করা হয়। ধর্ষণের পর হত্যা করা হয় ৪ জনকে। ফেব্রুয়ারি মাসে ৩৭৬ জন নারী নির্যাতনের শিকার হয়, যার মধ্যে ধর্ষণ ৬২ এবং গণধর্ষণের শিকার হয় ১৩ জন। ধর্ষণ শেষে ৪ জনকে খুন করা হয়। নানা নির্যাতন সহ্য করতে না পেরে আত্মহত্যা করেন ৩৩৭ জন নারী। ২০১৫ সালে মোট ৪ হাজার ১২২ জন এবং ২০১৪ সালে ৩ হাজার ৩৭৭ জন নারী নির্যাতনের শিকার হন।
মামলা নিষ্পত্তির হার হতাশাজনক : ২০১১ থেকে ২০১৫ সাল পর্যন্ত দেশের মোট ছয়টি জেলার ৭টি নারী ও শিশু নির্যাতন দমন ট্রাইব্যুনালে ১১ হাজার ৮৬৪টি মামলার মধ্যে ৩ হাজার ৫৮৮টি মামলা নিষ্পত্তি হয়েছে। নিষ্পত্তিকৃত মামলার মধ্যে সাজা হয়েছে মাত্র ১৮টি, খালাস হয়েছে ১ হাজার ৪৭টি, অব্যাহতি পেয়েছে ২ হাজার ৫২৩টি এবং ৮ হাজার ২৭৬টি মামলা এখনও বিচারাধীন রয়েছে। নারীপক্ষ’র ‘নারী ও শিশুর প্রতি ন্যায়বিচার : নারী ও শিশু নির্যাতন দমন আইন’ শীর্ষক এক গবেষণাপত্রে উঠে এসেছে এসব তথ্য। মঙ্গল সংবাদ সম্মেলনের মাধ্যমে এটি প্রকাশ করা হয়।
নারী নির্যাতন ধর্ষণ বিষয়ে সংবিধান বিশেষজ্ঞ ড. শাহদীন মালিক বলেন, একটি সমাজের, রাষ্ট্রের জন্য নারী নির্যাতন খুবই ভয়ংকর। মূলত বিচারহীনতার কারণেই এসব নির্যাতন বাড়ছে। নারী নির্যাতন বাড়া কিংবা কমা নয়, একটি নারী নির্র্যাতন-ধর্ষণ মানেই গোটা সমাজের ওপর এর প্রভাব পড়ে। ধর্ষণ কিংবা গণধর্ষণের মতো ঘটনার শতকরা দুটির বেশি বিচার হয় না। গত ৫ বছরে গণধর্ষণের ৯৮ শতাংশ অপরাধে কারও শাস্তি হয়নি। ধর্ষণ, গণধর্ষণ শেষে হত্যার মতো বর্বর ঘটনায় জড়িত অপরাধীদের সাজা না হওয়ায় প্রমাণিত হয়, বিদ্যমান নারী ও শিশু নির্যাতন দমন আইন, তদন্ত ও বিচার ব্যবস্থা নির্যাতিত নারীকে সুরক্ষা দিতে সম্পূর্ণ ব্যর্থ হচ্ছে।
নারী নেতৃত্বে বিশেষ ফ্লাইট : আন্তর্জাতিক নারী দিবসে বিমান বাংলাদেশ এয়ারলাইন্স ঢাকা-সিলেট রুটে আজ একটি বিশেষ ফ্লাইট পরিচালনা করবে। যার পরিচালনায় থাকবেন বিমানের নারী পাইলট ও নারী ক্রুরা। বিশেষ এ ফ্লাইটে থাকবেন ক্যাপ্টেন তানিয়া রেজা এবং ফার্স্ট অফিসার সারওয়াত সিরাজ অন্তরা। তারা দু’জন বোয়িং ৭৩৭-৮০০ উড়োজাহাজে দুপুর ১টা ১৫ বিজি-৬০৩ ফ্লাইটে ৬ জন নারী ক্রু ও যাত্রী নিয়ে ঢাকা থেকে সিলেটের উদ্দেশে রওনা হবেন।

শীর্ষ খবর
সর্বশেষ খবর
জাতীয়
মুক্তামনির আকুতি, আমি বাঁচতে চাই
ভারতে আনসারুল্লাহ বাংলা টিমের সদস্য গ্রেফতার
আন্তর্জাতিক
উত্তর কোরিয়ার ওপর জাতিসংঘের নতুন অবরোধ
ইসলাম কি জার্মানিকে বদলে দিচ্ছে
রাজনীতি
সংসদ ভেঙে দেয়ার দাবি তুলতে চায় বিএনপি
‘আওয়ামী ব্লকে’ সভাপতি, ‘দৌড়ের ওপর’ সম্পাদক
খেলা
নেইমারের বার্সা ছাড়ার কথা আগেই জানতেন আলভেজ
হেরে গেলেন বোল্ট
তুফান সরকার কান্দে জারেজার
এই সংকটের প্রেক্ষিত ও সমাধান সম্পর্কে দুটি কথা
তৃণমূল মানুষের কাছে যমুনা ইলেকট্রনিক্সের পণ্য পৌঁছে দিতে চুক্তি
গুলিভর্তি তিনটি আগ্নেয়াস্ত্রসহ যুবলীগ নেতা গ্রেফতার
প্রতিশোধ নিতে শিশুকে বুড়িগঙ্গায় চুবিয়ে হত্যা করে মাসুদ
প্রধানমন্ত্রী সবসময় জীবনের ঝুঁকি নিয়ে কাজ করেন: বাণিজ্যমন্ত্রী
যুবলীগ নেতার হাত ভেঙে দিলেন কাউন্সিলর
প্রধান বিচারপতির সঙ্গে আওয়ামীপন্থী আইনজীবীদের বৈঠক
জুতার জন্য স্কুল থেকে বের করে দেয়ায় ছাত্রীর আত্মহত্যা
অল্পের জন্য প্রাণে বাঁচলেন ডিআইজি হেলাল
প্রথম পাতা বিভাগের অারও খবর
নতুন বলয়ে বাংলাদেশ
সামুদ্রিক সহযোগিতা বৃদ্ধিতে আসুন একসঙ্গে তরী ভাসাই
বাংলাদেশের ‘নো বলে’ দুর্ভাগ্য
সংসারগণ্ডি এখন আর নারীর জন্য বাধা নয়
চেকপোস্টে পুলিশের ওপর জেএমবির বোমা হামলা, গুলি
বিনিয়োগ বাড়াতে কৌশল খোঁজার তাগিদ
খালেদা জিয়ার নাইকো দুর্নীতি মামলা স্থগিত
সব বাধা জয় করে এগিয়ে যাচ্ছে নারী
হত্যাচেষ্টা মামলার রায় আজ
প্রথম পাতা
শেষ পাতা
খবর
নগর-মহানগর
সম্পাদকীয়
দৃষ্টিপাত
বাতায়ন
আইটি বিশ্ব
দশ দিগন্ত
খেলা
আনন্দ নগর
একদিন প্রতিদিন
বাংলার মুখ
উত্তরের জনপদ
টিউটোরিয়াল
আবহমান চট্টগ্রাম
দুটি পাতা একটি কুঁড়ি
শোক সংবাদ
শিল্প বাণিজ্য
উপসম্পাদকীয়
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
তৃণমূল মানুষের কাছে যমুনা ইলেকট্রনিক্সের পণ্য পৌঁছে দিতে চুক্তি       গুলিভর্তি তিনটি আগ্নেয়াস্ত্রসহ যুবলীগ নেতা গ্রেফতার       প্রধানমন্ত্রী সবসময় জীবনের ঝুঁকি নিয়ে কাজ করেন: বাণিজ্যমন্ত্রী        প্রধান বিচারপতির সঙ্গে আওয়ামীপন্থী আইনজীবীদের বৈঠক       জুতার জন্য স্কুল থেকে বের করে দেয়ায় ছাত্রীর আত্মহত্যা